На основу члана 8. Закона о буџету Републике Србије за 2024. годину („Службени гласник РС”, бр. 92/23 и 79/24) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О ИЗМЕНИ УРЕДБЕ

О УТВРЂИВАЊУ ПРОГРАМА ПОДРШКЕ РАЗВОЈУ СТАРИХ И УМЕТНИЧКИХ ЗАНАТА И ПОСЛОВА ДОМАЋЕ РАДИНОСТИ У 2024. ГОДИНИ

Члан 1.

У Уредби о утврђивању Програма подршке развоју старих и уметничких заната и послова домаће радиности у 2024. години („Службени гласник РСˮ, број 58/24) у Програму подршке развоју старих и уметничких заната и послова домаће радиности у 2024. години у Одељку 1. ПРЕДМЕТ став 1. мења се и гласи:

„Чланом 8. Закона о буџету Републике Србије за 2024. годину („Службени гласник РС”, бр. 92/23 и 79/24), у оквиру Раздела 21 – Министарство привреде, Главa 21.0, Програм 1509 – Подстицаји развоју конкурентности привреде, Функција 410 – Општи економски и комерцијални послови и послови по питању рада, Пројекат 4002 – Подршка развоју предузетништва, Економска класификација 451 Субвенције јавним нефинансијским предузећима и организацијама, обезбеђена су средства у износу од 1.770.000.000,00 динара. Део средстава у износу од 50.000.000,00 динара ће у складу са чланом 61. став 7. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21, 138/22, 118/21 - др. закон и 92/23) бити распоређен на Економску класификацију 454 – Субвенције приватним предузећима, за реализацију Програма подршке развоју старих и уметничких заната и послова домаће радиности у 2024. години (у даљем тексту: Програм).ˮ.

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ

05 Број: 110-10281/2024

У Београду, 24. октобра 2024. године

В Л А Д А

ПРЕДСЕДНИК

Милош Вучевић,с.р.